ᐱᔅᒐ ᐃᔪᒡ ᒋᕈᓯᓕᒥᒡ ᑲ ‍ ᐅᒋᒡ ᒋ ‍ ᐃᑕᐅᒡ,
“ᐊᔪᑯᓐ ᐊ ᐅᔭ ᓇᐸᐛ ᑲ ᐎ ‍ ᓂᐸᐊᒡ ?
ᑭᓄᐛᐱᒪᐧᒄ ᒪ᙮
ᓇᒪ ᐅᒋ ᒐᒂᔪᐤ ᐃᑕᑭᓄᐤ ᐊᓐᑕ ᒪᒂᒡ ᐊ ‍ ᒋᔅᑯᑎᒪᒐᑦ᙮
ᓇᒪ ᑲᑭᔭ ᒋᔅᒐᔨᒪᐅᒡ ᐊᓐᒡ ᑲ ‍ ᓂᑲᓂᔅᑯᐛᒡ ᒍᐤ ᐃᔪᐛ ᑕᑈ ᐊ ‍ ᔭᐅᒂᓂ ᙭ᑕ,
ᐊᓂᔭ ᒋᓴᒪᓂᑐᐛ ᑲ ᐸᒋ ‍ ᐃᑎᓴᐛᔨᒋ ?
ᐃᓇᓄᐤ ᒪᒃ ᒐ ᐊᑲ ᐅᒋ ‍ ᒋᔅᒐᔨᒪᑭᓄᐅᑦ ᑕᓐᑕ ᒐ ‍ ᐅᒋᑦ ᙭ ᑎᑯᓯᒐ᙮
ᐅ ᒪᒃ ᐎᔾ ᓇᐸᐤ ᒋ ‍ ᒋᔅᒐᔨᒪᓄᐤ ᑕᓐᑕ ᐛᒋᑦ᙮”
ᒪᒂᒡ ᒋᓴᔅ ᐊ ‍ ᒋᔅᑯᑎᒪᒐᑦ ᐊᓐᑕ ᒋᓴᐊᔭᒥᐊᐅᒋᐛᐱᒡ,
ᒋ ‍ ᒋᔄᐛᐤ ᐊ ‍ ᐃᔅᒋᔄᑦ,
“ᑕᑈ ᐊ ᒋ ‍ ᒋᔅᒐᔨᒥᓇᐛᐤ ᐊᐛᓐ ᓂᔾ᙮
ᑕᑈ ᐊ ᒋ ‍ ᒋᔅᒐᔨᑕᓇᐛᐤ ᑕᓐᑕ ᐛᒋᔭᓐ᙮
ᓇᒪ ᓂ ᐅᒋ ‍ ᑎᑯᓯᓐ ᓂᔾ ᒥᒄ ᐊᒋ ‍ ᐃᑕᔨᑎᒪᓐ ᒐᒋ ᑎᑯᓯᓂᔭᓐ᙮
ᐊᓐ ᒧᔅ ᑯᐃᔅᒄ ᑲ ‍ ᐃᑎᑦ ᐊᐅᑯᓐ ᐊᓐ ᑲ ᐸᒋ ‍ ᐃᑎᓴᐅᑦ,
ᓇᒪ ᒪᒃ ᒋ ‍ ᒋᔅᒐᔨᒪᐛᐤ ᒋᔨᐛᐤ ᐅ ᐊᐛᓐ᙮
ᒥᒄ ᒪᒃ ᓂ ‍ ᒋᔅᒐᔨᒪᐤ ᓂᔾ ᐛᔅ ᐎᔾ ᐊ ‍ ᑕᑦ ᓂ ᐅᒋᐛᓐ ᑭᔭ ᐎᔾ ᓂᒋ ᐸᒋ ‍ ᐃᑎᓴᐅᒄ᙮”
ᐊᑯᑕ ᑲ ᐎ ‍ ᒪᑯᓇᒡ ᒋᓴᓴ ᒥᒄ ᒪᒃ ᓇᒪ ᐅᒋ ᐱᐃᔨᒪᐅᒡ,
ᐛᔅ ᐊᔅᒄ ᓇᒪ ᐅᒋ ᐅᑎᒋᐱᔪᐤ ᐊᓐᑕ ᒋᐸ ‍ ᒪᑯᓇᑭᓄᐤ᙮
ᒥᒐᑦ ᒪᒃ ᐊᐛᔪᐛ ᒋ ‍ ᑕᑈᔭᔨᒥᑯᐤ ᐊ ‍ ᐃᔅᒋᔄᔨᒋ,
“ᒥᔅᑎ ᒋ ᐃᓯ ‍ ᒪᒥᔅᑲᒡ ᐃᑐᐤ ᐅ ᓇᐸᐤ᙮
ᐸᒋ ‍ ᐃᑎᓴᐛᒐ ᒪᒃ ᒋᓴᒪᓂᑐᐤ ᐊᓂᔭᔪᐛ ᙭ᑕ,
ᐊᑐᐎᔅ ᐊ ᒋᑭ ᐃᓯ ‍ ᒪᒥᔅᑲᒡ ᐃᑐᑎᒥᔪᐛ ᑕᓐ ᐊ ᐃᓯ ‍ ᐃᑐᑎᒥᔨᒋ ᐅᔭ ᓇᐸᐛ ?”
ᐊᑯ ᐊᓐᒡ ᐸᕆᓯᔨᒡ ᑲ ‍ ᐸᑐᐛᒡ ᐊᓂᔭᔪᐛ ᐃᔪᐛ ᑕᓐ ᑲ ᐃᓯ ‍ ᒋᒧᑦ ᐊᔨᒧᒪᔨᒋ ᒋᓴᓴ᙮
ᐊᓐᒡ ᒪᒃ ᑲ ‍ ᓂᑲᓂᐱᒡ ᐊᔭᒥᐊᐅᒋᒪᐅᒡ ᑭᔭ ᐊᓐᒡ ᐸᕆᓯᔨᒡ ᒋ ‍ ᐃᑎᓴᐛᐅᒡ ᐊᓂᔭᔪᐛ ᑲᒪᑯᓄᐛᓯᔨᒋ ᑲ ‍ ᓇᑭᑐᐛᐸᑎᒥᔨᒋ ᒋᓴᐊᔭᒥᐊᐅᒋᐛᐱᔪᐤ ᒐᒋ ᒪᑯᓇᔨᒋ ᒋᓴᓴ᙮
ᒋᓴᔅ ᒪᒃ ᒋ ‍ ᐃᑕᐤ,
“ᐊᔅᒄ ᐛᐃᐱᔅᒋᔅ ᓂᑭ ‍ ᑕᓐ ᐅᑕ ᐊ ‍ ᑕᔭᒄ᙮
ᒥᒄ ᒪᒃ ᓴᔅ ᐎᐱᒡ ᓂᑭ ‍ ᐃᑐᑕᓐ ᐊᓐᑕ ᓄᑕᐎᔾ ᐊ ‍ ᑕᑦ,
ᐊᓐ ᑲ ᐸᒋ ‍ ᐃᑎᓴᐅᑦ᙮
ᒋᑭ ᐸᒋ ‍ ᓇᓂᑐᐛᐱᒥᓇᐛᐤ ᒪᒃ,
ᓇᒪ ᒥᒄ ᒋᑭ ᐅᒋ ‍ ᒥᔅᑯᐅᓇᐛᐤ,
ᐛᔅ ᐊᓐᑕ ᒐ ‍ ᐃᑐᑕᔭᓐ ᓇᒪ ᒋᑭ ᒋ ‍ ᐃᑐᑕᓇᐛᐤ ᒋᔨᐛᐤ᙮”
ᐊᑯ ᐊᓐᒡ ᒍᐤ ᑲ ‍ ᓂᑲᓂᔅᑯᐛᒡ ᑲ ‍ ᑯᒂᒋᒥᑐᒡ,
“ᑕᓐᑕ ᒐ ‍ ᐃᑐᑕᑦ ᒐ ᐅᒋ ᐊᑲ ‍ ᒥᔅᑯᐛᐧᒄ ?
ᒂᔄᓐ ᑯᒂᑕᔨᑎᒧᒐ ᐊᓐᑕ ᑯᑎᑲ ᒍᐤ ᐊ ‍ ᑕᔨᒋ ᒐᒋ ᐃᑐᑕᑦ ᒐᒋ ᒋᔅᑯᑎᒧᐛᑦ ᐊᓂᔭ ᑯᕆᒃ ᑲ ‍ ᐃᑎᔅᑲᓇᓯᔨᒋ᙮
ᑕᓐ ᐊ ᐃᔅᒋᔄᐛᒥᑭᓂᔨᒡ ᐊᓂᔭ ᑲ ‍ ᐃᔅᒋᔄᑦ,
‘ᒋᑭ ‍ ᓇᓂᑐᐛᐱᒥᓇᐛᐤ ᒥᒄ ᒪᒃ ᓇᒪ ᒋᑭ ᐅᒋ ‍ ᒥᔅᑯᐅᓇᐛᐤ’ ?
ᑭᔭ ᑲ ‍ ᐃᔅᒋᔄᑦ,
‘ᓇᒪ ᒋᑭ ᒋ ‍ ᐃᑐᑕᓇᐛᐤ ᐊᓐᑕ ᒐ ‍ ᐃᑐᑕᔭᓐ᙮’
ᑕᓐ ᐊ ᐃᔅᒋᔄᐛᑦ ᐊᓂᔭ ᑲ ‍ ᐃᔅᒋᔄᑦ,
ᐊᑯᓐ ᑲ ᐃᓯ ‍ ᐃᔨᒥᐃᑐᒡ ?”
ᐊᓐ ᒪᔅᑕᔾ ᐊ ‍ ᒋᓯᑲᒡ ᐊᓐ ᑲ ‍ ᒥᒋᓱᓇᓄᐅᒡ ᐊᐅᒄ ᓂᑲᓐ ᑲ ‍ ᒋᔅᑕᔨᑕᒂᒡ᙮
ᐊᐅᒄ ᒪᒃ ᐊᓂᔭ ᐊ ‍ ᒋᓯᑲᔨᒡ ᒋᓴᔅ ᑲ ‍ ᐱᓯᑯᑦ ᐊ ‍ ᒋᔄᐛᑦ ᐊ ‍ ᐃᔅᒋᔄᑦ,
“ᐊᐛᓐ ᐊ ‍ ᓄᑕᔭᐸᒂᒂ ᓂᑭ ᐸᒋ ‍ ᓂᑐᐛᐱᒧᒄ ᑭᔭ ᒐ ‍ ᒥᓇᐃᒃ᙮
ᐛᔅ ᐃᑎᔅᑕᐤ ᒋᓴᒪᓂᑐᐤ ᐅᑦ ᐃᔨᒧᐅᓂᒡ,
‘ᐊᓐ ᐊᐛᓐ ᒐ ᐸᒋ ‍ ᑕᑈᔭᔨᒥᒂ,
ᐅᑕᐃᒡ ᒋᑭ ‍ ᐅᒋᒍᐅᓂᔪᐤ ᐊᓂᔭ ᓂᐱᔪᐤ ᑲ ‍ ᐱᒪᒋᐃᐛᒥᑭᓂᔨᒡ᙮’ ”
ᐊᔪᐅᒄ ᐅᔭ ᑲ ‍ ᐃᔅᒋᔄᑦ ᒋᓴᔅ ᐊ ‍ ᐊᔨᒧᒪᑦ ᑲ ‍ ᐸᔭᒋᓯᔨᒋ ᐊᒐᒂ,
ᐊᓂᔭ ᒥᓯᐛ ᐊᐛᓐ ᑲ ‍ ᑕᑈᑕᐧᒃ ᒐ ‍ ᐊᔭᐛᑦ᙮
ᐊᓐᒡ ᑲ ‍ ᑕᑈᑕᒡ ᐊᔅᒄ ᓇᒪ ᐅᒋ ᒥᔭᑭᓄᐎᒡ ᐊᓂᔭᔪᐛ ᑲ ‍ ᐸᔭᒋᓯᔨᒋ ᐊᒐᒂ ᐛᔅ ᐊᔅᒄ ᓇᒪ ᐅᒋ ᓂᑐᐛᐱᒪᐤ ᒋᓴᔅ ᐅᑕᐎᒪᐛ ᒐᒋ ᒋᔅᑕᔨᑕᑯᐊᑭᓄᐅᑦ᙮
ᐱᔅᒐ ᒪᒃ ᐊᓐᒡ ᐊᐛᓐᒋ ᑲ ‍ ᐸᑐᐛᒡ ᐅᔭ ᐊ ‍ ᐃᔅᒋᔄᔨᒋ,
ᒋ ‍ ᐃᑕᐅᒡ,
“ᐊᐅᑯᓐ ᐅ ᑕᑈ ᐅᒋᔅᒋᐛᐃᒐᓱᐤ ᑲ ᐸᒋ ‍ ᐃᑎᓴᐛᑭᓄᐅᑦ ᐅᑕ ᐊ ‍ ᑕᔭᐧᒄ᙮”
ᑯᑎᑭᒡ ᒪᒃ ᒋ ‍ ᐃᑕᐅᒡ,
“ᐊᐅᒄ ᐅ ᙭᙮”
ᑯᑎᑭᒡ ᒋ ‍ ᐃᑕᐅᒡ,
“ᓇᒪᔭᒐ ᐅ ᙭,
ᐛᔅ ᓇᒪ ᐊᓐᑕ ᑲᓕᓕᒡ ᒋᐸ ᐅᒋ ‍ ᐅᒋᐤ ᐊᓐ ᙭᙮
ᐃᑎᔅᑕᐤ ᒋᓴᒪᓂᑐᐤ ᐅᑦ ᐃᔨᒧᐅᓂᒡ,
‘ᐊᓐᑕ ᑎᐱᑕ ᐊ ‍ ᑕᔨᒋ ᒋᑭ ᐅᒋ ‍ ᐊᓂᔅᒐ ᐱᒪᑎᓯᐤ ᐊᓐ ᙭,
ᐊᓐᑕ ᒪᒃ ᐸᑦᓕᔭᒥᒡ ᐊᓂᔭᐧᑲ ᑎᐱᑦ ᑲ ‍ ᐅᒋᑦ ᐊᑯᑕ ᒋᐸ ‍ ᐱᒪᑎᓯᐤ᙮’ ”
ᐊᑯ ᒂ ‍ ᑎᐸᓂᐱᔪᒡ ᐊᓐᒡ ᐃᔪᒡ ᐊᓂᔭ ᐅᒋ ᐊᑲ ᐸᐃᑯᓄᒡ ᐃᑕᔨᒪᒡ ᒋᓴᓴ᙮
ᐱᔅᒐ ᐊᐛᓐᒋ ᒋ ᐎ ‍ ᒪᑯᓇᐅᒡ ᒥᒄ ᓇᒪ ᐊᐛᓐ ᐅᒋ ᐱᐃᔨᒪᐤ᙮
ᐊᓐᒡ ᒪᒃ ᑲᒪᑯᓄᐛᓯᒡ ᑲᐤ ᒋ ‍ ᓂᑐᐛᐱᒪᐅᒡ ᐊᓂᔭᔪᐛ ᑲ ‍ ᓂᑲᓂᐱᔨᒋ ᐊᔭᒥᐊᐅᒋᒪᐛ ᑭᔭ ᐊᓂᔭᔪᐛ ᐸᕆᓯᐊ᙮
ᒋ ‍ ᐃᑎᑯᐅᒡ ᒪᒃ,
“ᒐᒂᓐ ᐛᒋ ᐊᑲ ᐅᒋ ᐸᓱᐛᒄ ?”
ᐊᑯ ᐊᓐᒡ ᑲᒪᑯᓄᐛᓯᒡ ᑲ ᐃᓯ ‍ ᐎᑎᒧᐛᒡ ᐊᓂᔭᔪᐛ ᐊ ‍ ᐃᑕᒡ,
“ᓇᒪ ᓂᑕ ᐊᐛᓐ ᐅᒋ ᐃᔅᐱᔅ ᒥᔪ ‍ ᒋᔅᑯᑎᒪᒐᐤ ᐊ ‍ ᐃᔅᐱᔅ ᒥᔪ ‍ ᒋᔅᑯᑎᒪᒐᑦ ᐅ ᓇᐸᐤ᙮”
ᐊᑯ ᐊᓐᒡ ᐸᕆᓯᔨᒡ ᒂ ‍ ᐃᔅᒋᔄᒡ,
“ᑭᔭ ᐊ ᒋᔨᐛᐤ ᔅᒋ ‍ ᐎᔭᓯᐃᑯᐛᐤ ?
ᓇᒪ ᓂᑕ ᐊᐛᓐ ᐊ ‍ ᓂᑲᓂᔅᑲᒐᑦ ᒪᒃ ᐊᓐᒡ ᐸᕆᓯᔨᒡ ᐅᒡ ᑕᑈᑎᒧᒡ ᒋᓴᓴ ᐊ ‍ ᐊᐎᔨᒋ ᙭ᑕ᙮
ᓇᒪ ᑭᔭ ᓂᔭᓐ ᓂ ‍ ᑕᑈᑕᓇᓐ᙮
ᒥᒄ ᐊᓐᒡ ᐃᔪᒡ ᐊᑲ ᒋᔅᒐᔨᑕᒡ ᒧᓱᓴ ᐅᐎᓱᐛᐅᓂᔪᐤ ᐊᐅᑯᓐᒡ ᐅᒡ ᐛ ᑕᑈᔭᔨᒪᒡ ᒋᓴᓴ ᐊ ‍ ᐊᐎᔨᒋ ᙭ᑕ,
ᓂᓱᐅᓇᒋᒥᑯᐅᒡ ᒪᒃ ᒋᓴᒪᓂᑐᐛ ᐅᔭ ᐊ ‍ ᐃᑎᒡ,”
ᒋ ‍ ᐃᑕᐅᒡ ᐊᓐᒡ ᐸᕆᓯᔨᒡ᙮
ᐸᐃᒄ ᐊᓐ ᐸᕆᓯ ᐊᓐ ᐸᐃᒂᐤ ᑲ ‍ ᓂᑐᐛᐱᒪᒂ ᒋᓴᓴ,
ᓂᑯᑎᒪᔅ ᑲ ‍ ᐃᓯᓂᐧᑲᓱᑦ,
ᒋ ‍ ᐃᑕᐤ ᐊᓂᔭ ᐎᒋ ‍ ᐸᕆᓯᐊ,
ᐃᑎᔅᑕᐤ ᒋᐎᓱᐛᐅᓄᐤ,
“ᓇᒪ ᒋᐸ ᐅᒋ ‍ ᑎᐸᔅᑯᓇᓄᐤ ᐊᐛᓐ ᐊᔅᒄ ᐊᑲ ᐛᐛᒡ ᐅᒋ ᓂᑐᑐᐛᐧᒄ ᐊ ‍ ᐃᔨᒥᑦ ᑭᔭ ᐊᔅᒄ ᐊᑲ ᒋᔅᒐᔨᒪᐧᒄ ᑕᓐ ᑲ ‍ ᐃᑎᑦ᙮”
ᒋ ᐃᓯ ‍ ᐎᑎᒧᐊᐅᒡ ᒪᒃ ᐊ ‍ ᐃᑕᒡ,
“ᑭᔭ ᒋᔾ ᐊ ᑲᓕᓕ ᐊᔅᒋᒡ ᒋ ‍ ᐅᒋᓐ ?
ᐃᔨᒥᑕᔨᓇ ᒋᓴᒪᓂᑐᐤ ᐅᑦ ᐃᔨᒧᐅᓐ ᒋᑭ ‍ ᒋᔅᒐᔨᑕᓐ ᐊᑲ ᓂᑕ ᐅᒋ ᐅᒋᑦ ᐊᐛᓐ ᐊ ‍ ᐅᒋᔅᒋᐛᐃᒐᓱᐅᑦ ᐊᓐᑕ ᑲᓕᓕ ᐊᔅᒋᒡ᙮”
ᐊᑯ ᒥᓯᐛ ᒂ ‍ ᒋᐛᒡ᙮